procesaur/Wiki.mk huggingface dataset:
Долина на сонцето

Долина на сонцето (хрватски јазик: Dolina Sunca) е хрватска теленовела. Серијата ја имаше својата Балканска премиера на 21 септември, со започнување на прикажување во Србија, Македонија и секако Хрватска. Македонија ја емитува серијата на А1 телевизија.
1 Синопсис
Потиштена од трагичната смрт на сопругот, младата биохемичарка Ева Краљ, собира доволно сила да се упати во гратчето Јабланово да ја одјави неговата канцеларија. На прв поглед ја воодушевува убавината на гратичето и таа изненадно, покрај својата сестра Стела, одлучува да започне нов живот баш во овој провинциски град. Семејството Витезовиќ ја спрема свадбата на својот најмлад син Јуран не сомневајќи се во мотивите на неговата женидба со добродушната Наташа Север. Среќата на Наташа виси на конец кога случајно го слуша разговорот помеѓу идниот сопруг и кумот Ловре Буковац. После три години, поминати во затвор, следен од погледите на мештаните, Андрија, црната овца во семејството Буковац, се враќа во Јабланово. На патот кон градот ја запознава убавата вдовица Ева. За време на шетка во природата, Ева го сретнува Кристијан Витезовиќ, момчето кое и го спасил животот. Градоначалничката Јулија Витезовиќ се запрепастува и се збунува како во градот се шета Андрија во друштво со Ева Краљ. Нејзината љубов ќе биде освоена од двајца мажи кои ќе се борат за нејзиното срце, Андрија и Кристијан.
Нектар

Нектар е слатка течност што ја излачуваат жлездите на цветните растенија. Тоа е хранлива состојка со помош на која растенијата ги привлекуваат пчелите и другите инсекти, за да го подобрат нивното опрашување. Во пчеларството нектарот што го собираат пчелите се користи во производството на мед.
Во старогрчката митологија, нектарот е име за пијалакот на боговите, посладок од медот, а кој заедно со амброзијата им овозможувал да ја задржат вечната младост.
1 Нектарот како тема во уметноста и во популарната култура
Нектарот се јавува како тема во бројни дела од уметноста и популарната култура, како:
* „Капки нектар“ - песна на Јохан Волфганг Гете.* „Нектар“ (англиски: ''Nectar'') - песна на британската рок-група „Тиндерстикс“ (''Tindersticks'') од 1993 година.
Димко Најдов

Димко Најдов - Џандарот (Велес, – Петрово, Сува Гора, ) — македонски револуционер и синдикален водач пред Втората светска војна, херој од борбите што VIII бригада ги водела со балистите во Западна Македонија во 1944 година.
1 Животопис
Најдов е роден во Велес на 1 август 1919 година. Бил член на СКОЈ од 1940 и на КПМ од 1943 година. Поради неговата револуционерна и партиска активност, особено на планот на омасовувањето на оружената борба, бил осуден и затворен во Скопје во април 1944 година, од каде што успеал да избега и се вклучил во VIII велешка бригада. Во една од борбите бил заробен и масакриран од балистите.
Никола Нака

Никола Нака (Скопје, ) — македонски градежен инженер и поранешен професор на Градежниот факултет во Скопје.
1 Животопис
Нака е роден на 17 март 1936 година. Од 1963 до 1966 година работел во Франција на проектирање индустриски објекти, потоа во скопските фирми „Бетон“ и „Маврово“. Докторирал во 1988 на тема од ''организацијата на изградбата'', што е главна област на неговите истражувања. До 1989 година бил професор на Градежниот факултет во Скопје по групата предмети ''Организација, технологија и економика на изградбата''. Од 1990 година живее и работи во Словенија, каде што и се пензионирал.
2 Библиографија
Има напишано неколку научни трудови:
*''Степен на искористување на тешка механизација при изградба на објекти од нискоградбата'', 1979 г.
*''Оптимален технолошко-економски модел за избор на комплексна механизација во услови на извршување на раборите'', 1984 г.
Полен

Полен е назив за ситниот и најчесто фин прав, составен од машки гаметофити (поленови зрна) на голосемениците и скриеносемениците.
1 Создавање
Поленовите зрна настануваат во микроспорангиите (кои кај скриеносемениците се наоѓаат во прашниците). Поленовото зрно е изградено од вегетативните клетки на гаметофитите (една кај скриеносемениците, повеќе кај голосемениците) и една репродуктивна клетка на гаметофитите, со две јадра. Едното јадро има улога во изградбата на поленовата цевка, додека другото јадро, со митозна делба, дава две сперматични клетки. Сперматичните клетки учествуваат во оплодувањето на женскиот гаметофит. Преносот на поленот од еден на друг цвет го вршат пчелите и другите инсекти, и се нарекува опрашување.
2 Градба
Надворешната обвивка на поленовото зрно е многу отпорна и тешко се распаѓа, така што големата топлина, јаките киселини или моќните бази слабо делуваат на него. Како составна компонента на геолошките седименти поленот дава многу информации за потеклото и геолошката историја на растителниот свет на Земјата. Се ослободува во толкави количини што претставува значаен дел од Земјината атмосфера.
Поленот содржи и супстанци богати со белковини, какви што имаат, на пример, амброзијата или разни видови треви, кои предизвикуваат алергиска реакција, попозната како поленска кивавица.
Сперма

Сперма (грчки: σπέρμα, што значи "семе") — поим кој се однесува на машките полови клетки. Во типологијата на сексуалната репродукција, со поимите анисогамија (anisogamy) и оогамија (oogamy) е означена разликата во големината на гаметите, при што помалата се нарекува "машка" или сперматозоидна клетка.
1 Човечка сперма
Човечката сперматозоидна клетка е т.н. хаплоид (haploid), при што нејзините 23 хромозоми можат да се придружат на 23-те хромозоми на женската јајце-клетка и да формираат т.н. диплоид (diploid) клетка.
Сперматозоидните клетки не можат да се делат и имаат ограничен животен век, но по соединувањето со јајце-клетките, за време на оплодувањето, се создава зигот кој има потенцијал да се развие во нов организам.
Во последните неколку години научниците во светот ја истражуваат можноста за добивање сперматозоиди од ембрионалните матични клетки.
2 Сперма кај животните
Сперматозоидите кај животните се произведени преку сперматогенеза во внатрешноста на машките гонади (тестиси) преку мејозна делба. Сперматозоидните клетки на цицачите можат да живеат до 3 дена внатре во женскиот репродуктивен систем.
3 Сперма кај растителни видови
Сперматозоидните клетки во алгите и кај многу растителни гаметофити се произведуваат во машките гаметангии - антеридии (antheridia) преку митозна делба. Кај цветните растенија, сперматозоидните јадра се наоѓаат во поленот.
Орнамент

Во архитектурата и декоративната уметност, орнамент е декорација која се употребува за да се украсат делови од градбата или објектот. Архитектонскиот орнамент може да претставува резба од камен, дрви, скапоцени метали, но може да биде и малтерисан или изработен од глина или вметнат на површината како применет орнамент. Поголема разлика меѓу декоративните стилови и уметничките мотиви во архитектурата и применетите уметности била направена со вклучувањето на грнчарството, изработката на мебел, како и механичката изработка. Во текстилот, хартијата, како и другите објекти, на кои декорацијата може да биде најзначаен елемент за нивниот изглед, повеќе се употребуваат поимите декорација или дизајн.
Во еден свој есеј, од 1941, аритектонскиот историчар, Сер Џон Самерсон, орнаментот го нарекол „попвршинска модулација“. Орнаментот е познат уште од почетоците на развојот на цивилизациите, почнувајќи од староегипетската архитектура, продолжувајќи низ сите доба на развојот, а е присутен и во современата архитектура.
1 Декоративни книги
Од 15. до 19. век, во Европа биле издавани „Декоративни книги“, коишто овозможувале да се видат декроативните елементи од целиот свет. Наполеон Бонапарт вклучил декорации од пирамидите и храмовците во Египет во книгата ''Опис на Египет''. Во 1856, архитектот Овен Џонс ја издал книгата ''Граматика на орнаментот'', во која вметнал декорации во боја од Египет, Турција, Сицилија и Шпанија. Тој престојувал во тврдината Алхамбра, со цел да го нацрта малтерисаниот распоред на орнаментите. Интерес во класичната архитектура се пројавило и на големото патување во доцниот среден век, како ис преведувањето на делата на Витрувиј и Микеланџело.
За време на 19. век, прифатлева употреба на орнамент и прецизна дефиниција станале изворите на естетските контроверзи во западната архитектура, меѓу академските архитекти и нивните критичари, што имало за цел да доведе до создавање на најприкладен стил. Во 1847, Томас Левертон Доналдсон запрашал:
„Големото прашање е дали треба да имаме архитектура на нашиот период, различен, единствен и опиплив од 19. век?“
Во 1849, кога Метју Дигби Вајат присуствувал на француската индустриска изложба, која се одржала на Елисејските полиња во Париз, тој ги осудил современите поими во прифаќање за малтерисани орнаменти со зборовите:
„И внатрешно и надворешно, има добра работа во безвкусниот и непрофитабилен орнамент... Ако на секој едноставен материјал му се дозволи да ја отсликува својата приказна и линиите на конструкцијата водат до чувство за раскош, квалитетите на „сила“ и „вистина“, кои се енормно распространети мора да бидат осигурани, бидејќи може едвај да поубдат безуспешно восхитување и тоа со многу мала потрошувачка.“
Односите со другите култури преку колонијализмот и новите откритија во археологијата ја прошириле достапноста и употребата на различните видови на орнамент, до негово поново оживување. По околу 1880, биле направени многу фотографии, кои ги претставувале деталите на орнаментите, а кои биле повеќе дури и од печатените материјали.
Владо Макеларски

Владо Д. Макеларски ( во — ) — македонски партизан, борец за слобода на Македонија, учесник во НОВ и носител на Партизанска споменица 1941.
1 Животопис
Владо Макеларски е роден во селото Макелари, Албанија, во 1919 година. Бил член на КПЈ од 1941 година и првоборец, носител на Партизанска споменица 1941. По Ослободувањето, тој бил член на Земскиот одбор на ССМ и директор на Фабриката за керамика „Југ“ во Скопје. Ја прифатил Резолуцијата на Информбирото во 1949 и бил испратен на Голи Оток.
Масакр во Б’мбоки

Масакрот во Б’мбоки — злосторнички чин во Граѓанската војна во Грција во 1949 година. Тогаш сили на грчката
владина армија влегле во селото Б’мбоки, Костурско и под сомневање дека жителите соработувале со ДАГ, затвориле десет селани од кои осум жени и двајца мажи и свирепо ги убиле.
За време на колежот во селото Загоричани во 1905 година, жителите на Б’мбоки избегнале колеж, при што грчкиот андарт капетан Вардас (Георгиос Цондос) се заканил до нив со зборовите:
''Ќе заколам сè, па дури и кучињата''
Потоа изпратил заканувачко писмо до Б’мбокчани во кое се велело:
''Ако не преминете во патријаршијата, и тоа бргу, ќе влезам во селото и ќе заколам се : мажи, жени, старци, деца и сите кучиња во селото.''
Но поради тоа што по настанот во Загоричани, под притисок на евролските сили, османлиската војска постојано била стационирана во тој крај и поради што и самите селани се организирале, заканите не се оствариле. Барем не до 1949 година.
Јавор

Јаворот е на дрва од то сапунови (''Sapindaceae''). Опфаќа околу 113 видови, препознатливи по своите вкрстени листови, симетрично ослободени со цветови. Расте до височина од 35 метри, а распространет е во Средна, Западна и Јужна Европа, Северна Америка, Кавказ, северниот дел на Мала Азија и на Далечниот Исток.
1 Градба
Крошната му е широко заоблена, а дебелината на стеблото може да достигне и преку 1 метар и обично е кратко и обраснато со црвеникаво-кафеава кора која се лупи плочесто. Листовите се долги 8 - 16 см, широки, одозгоре темнозелени, а одоздола нешто посветли. Цветовите се жолтеникаво-зелени, во кратки висечки метлички. Цвета десет дена по пролистувањето во мај. Котиледоните му се јазичести, одозгора заоблени, одоздола клинести со паралелна надолжна нерватура.
Обично посадените видови се: сикамура, црвен јавор, шеќерен јавор и норвешки јавор кои растат во Северна Америка и Европа. Азиските видови од своите западни роднини се разликуваат по коренот. Некои се мали како џбунови, некои се зимзелени, а некои имаат сосема изобличени листови.
2 Употреба
Јаворот е извор на дрвена граѓа, особено сикамурата. Јаворите се важен извор на полен и нектар за пчелите во текот на рана пролет. Со векови луѓето го собирале слаткиот сок од јавор за изработка на сирупи и шеќери. Денес, освен за производство на мебел и подови, јаворот се користи и за производство на музички инструменти. Тоа е едно од најотпорните и најплеменити дрва, а неговата дискретно светла боја дава посебна елеганција и раскош на просторијата каде се наоѓа.
Листот на јаворот е симбол на Канада, и се наоѓа на нејзиното знаме.
3 Јаворот како тема во уметноста
* „Јавор цутит, јавор капит“ — македонска народна песна.* „О, јаворе“ — македонска народна песна.* „Два јавора“ — расказ на македонскиот писател Глигор Поповски.* „Бреза и јавор“ — песна на македонскиот поет Стојан Тарапуза.
4 Поврзано
* Чинар
Дамјан Симитчиев

Дамјан Симитчиев (Прилеп, 1873 - 1941) — македонски фармацевт.
1 Животопис
Симитчиев е роден во Прилеп во 1873 година. Фармација завршил во Лиеж, Белгија во 1898 година, како прв фармацевт во Прилеп. По 1900 отворил самостојна аптека. Покажал афинитет кон превентивната дејност и бактериологијата што ја изучувал во Лиеж до 1936 година. По враќањето во Прилеп го образовал населението и вовел задолжителна вакцинација на децата.
A las Barricadas

На барикадите (A Las Barricadas) е една од најпопуларните песни на шпанските анархисти за време на Шпанската граѓанска војна од 1936 година. Песната е пеена на мелодија на Варшавијанка 1905. Стиховите се напишани од Валеријано Орбон Фернандес во 1936.
1 Стихови
шпански јазик, македонски јазик
Лудо срце

Лудо срце (шпански јазик: Corazón Salvaje) е мексиканска теленовела, римејк на истоимената теленовела од 1993 година. Ова е всушност шестата адаптација на оваа приказна. Во најновата верзија како главни глумци се појавуваат Арасели Арамбула и Едуардо Јањез. Серијата не доживеа огромен успех во Мексико, а особено голем број беа негативните коментари од публиката и критичарите.
1 Дејство
Приказната започнува со Марија дел Росарио и Хуан де Диос, двајца заљубени но разделени поради различноста на нивните социјални класи. Таа, млада девојка од високата класа од Веракроз; тој, прост рибар. Родриго, еден од најмоќните и влијателни луѓе во градот, збеснува кога дознава дека тие двајца сакаат да ја крунисаат својата љубов. Тој го праќа Хуан во затвор и со помош на Леонарда, сестрата на Марија дел Росарио, ја држат девојката во хациендата, каде таму раѓа син, плод од нивната забранета љубов. Хуан де Диос, излегува од затвор, и следен од Родриго, доживува бродолом. Леонарда прави да исчезне детето и ја носи Марија дел Росарио недалеку од хациндата кажувајќи ѝ дека Хуан де Диос е мртов. Родриго, очаен, го презира признанието на Леонарда дека го сака и заминува за Европа, од каде што подоцна се враќа оженет за Констанца. Леонарда се мажи за Ноел, адвокатот на фамилијата, и го раѓа Ренато.
Хуан де Диос, кој всушност останал жив од бродоломот открива дека неговиот син бил напуштен на планината и пронајден од Ремихио а подоцна посвоен од Аурора, која му го дала името Хуан дел Диос, по името што било напишано на ливчето во наметката каде што бил. Неколку години подоцна, рибарот го бара својот син ѝ му ја кажува целата приказна и да го казни човекот кој му го уништил животот, Родриго. Пред гробот на неговиот татко, тој се колни на одмазда и го променува името во Хуан дел Диабло. Без разлика, тој ги запознава ќерките близначки на Родрио, Аимè и Рехина, и доживува дива страст кон Аимè.
Рехина го сака Ренато, но кога тој се заљубува во Аимè, Рехина решува да стане калуѓерка. Аимè се жени за Ренато но и понатаму се гледа со Хуан. Кога тие планираат да избегат, Ренато ги открива, но Рехина ги штити кажувајќи му дека всушност таа била девојката што треба да избега со Хуан, а не сестра ѝ. По случкава, решен да заборави дека Аимè можеби имала врска со Хуан, тој ја присилува Рехина да се венча за Хуан. Хуан го прифаќа бракот мислејќи дека тоа ќе му дојде добро поради тоа што сака да се одмазди за злоделата на нивниот татко. Како и да е, запознавајќи се, и двајцата откриваат дека се родени еден за друг, и дека љубовта е посилна од омразата и одмаздата.
2 Улоги
Глумци Ликови
Арасели Арамбула, Рехина / Аиме Монтес де Ока
Едуардо Јањез, Хуан дел Диабло
Кристијан де ла Фуенте, Ренато Монтес де Ока
Хелена Рохо, Леонарда Монтес де Ока де Видал
Марија Рохо, Клеменсија
Лаура Флорес, Марија дел Росарио Монтес де Ока
Енрике Роча, Родриго Монтес де Ока
Елизабет Гутиерез, Росенда
Амброзија (митологија)

Амброзија (грчки: ἀμβροσία, ambrosia, “а“=не, “mbrotos“=смртен) е пијалак или храна што, според грчката митологија, ја користеле, боговите од Олимп. Според легендите, боговите не се хранеле со обична храна што ја користеле луѓето, туку со амброзија, а наместо вино, пиеле нектар. Таквата исхрана им обезбедувала младост и бесмртност.
Според Хомер, амброзијата на боговите им ја носеле гулаби од далечниот Запад.
Микроспорангија

Микроспорангија е спорангија која произведува спори кои доведуваат до раст на машките гаметофити.
Микроспорангиите се карактеристични за растението селагинела, како и кај некои видови папрат.
Кај голосемениците и скриеносемениците, микроспорангиите произведуваат микроспороцити, познати како мајчини микроспорни клетки, кои потоа преку мејоза создаваат четири микроспори. Микроспорите со делба ги формираат поленовите зрна.
Терминот не се користи за мововите (Bryophytes).
Методија Симоновски

Методија Мирков Симоновски (Прилеп, ) — македонски етномузиколог и поет за деца.
1 Животопис
Симоновски е роден во Прилеп на 14 март 1927 година. Како виш стручен соработник на Институтот за фолклор „Марко Цепенков“ во Скопје работи од 1 декември 1950 до 31 декември 1965. Таму тој мелографирал голем број македонски народни
песни и објавил неколку статии за македонскиот музички фолклор, за ориентализмите во тоналната градба во 1959, за рефрените во 1960, за терминологијата во 1961 и за народните верувања во 1962 година. Во 1963 година е добитник на наградата 13 Ноември за достигања од областа на уметноста.
2 Библиографија
*''Македонски музички фолклор, песни II'', Скопје, 1959 (со коредактори);
*''Македонските мелографи од крајот на XIX век'', Скопје, 1962 (со коредактор).
Спорангија

Спорангија (''еднина'': sporangium) е орган кај растенијата, алгите и габите кој овозможува бесполово размножување преку создавање спори.
Спорангијата е карактеристична за скриеносемениците, голосемениците, папратите, мововите, алгите и габите. Нивните спори понекогаш се нарекуваат спорангиоспори.
Јусуф Сабит

Јусуф Сабит (турски: ''Yusuf Sabit''; Долна Бањица, гостиварско, - 2007, Гостивар) ― македонски поет, раскажувач, новинарски дописник од со турска народност.
1 Животопис
Сабит е роден во гостиварска Долна Бањица во 1957 година. Тој е новинарски дописник од Гостивар на весникот „''Бирлик''“ и на телевизиски емисии на турски јазик на Македонската радио-телевизија. Трудовите му се објавувани во весникот „''Бирлик''“, во детските списанија „''Севинч''“, „''Томурџук''“ и во книжевното списание „''Сеслер''“. Член е на ДПМ од 1986 година.
2 Библиографија
* Животот и натаму, 1982;
* Дете неранимајко, 1983;
* Малиот Улкер, 1986;
* Рака за рака, 1988;
* Детски игри, 1991;
* Имеровиот свет, 1999.
Спора

Tерминот спори во биологијата ја означува репродуктивната структура што е адаптирана за преживување во неповолни услови, за подолг период на време. Спорите се дел од животниот циклус на голем број бактерии, растенија, алги, габи и некои праживотни (protozoa). Главна разлика помеѓу семето и спорите како размножувачки единици, е што спорите во себе имаат складирано многу малку хранливи ресурси, во споредба со семето.
Спорите обично се хаплоидни и едноклеточни и се резултат од мејозата во спорангиите на спорофитите. Штом условите ќе бидат поволни, спорите можат да се развијат во нов организам преку мејозна делба, произведувајќи многуклеточен гаметофит, кој на крајот продолжува да продуцира гамети.
Со спојување на две гамети се создава нов спорофит. Овој циклус е познат како "промена на генерациите", но подобар термин би бил "биолошки животен циклус", бидејќи можно е да има повеќе од една фаза и тоа не претставува директна измена. Хаплоидните спори произведени со митоза се користат од страна на многу габи за бесполово размножување.
Многу мовови, посебно оние кои се прилагодени на суви услови, производуваат диплоидни спори. Оваа форма на бесполово размножување се нарекува ''апогамија''. Таа претставува форма на ''апомиксија''.
Спорите се единици за бесполово размножување, бидејќи еден спора се развива во нов организам. Спротивно на тоа, гаметите се единици на полово размножување, бидејќи потребни се две гамети за да се создаде нов организам.
Даница Ручигај

Даница Ручигај (Скопје, - Скопје, ) — македонска поетеса.
1 Животопис
Даница Ручигај е родена во 1934 година во Скопје. Учела класична гимназија, каде што ги изучувала старогрчкиот и латинскиот јазик. Извесно време поминала во Грција. По завршувањето на средното образование, таа студирала на Филозофскиот факултет во Скопје, каде што дипломирала југословенска книжевност, со што трајно и професионално се врзала за поезијата и за книжевноста. Својот краток работен век го поминала во Министерството за култура на СР Македонија.
Своите први песни ги објавува во 1955 година во познатите книжевни списанија „''Современост''“ и „''Разгледи''“, а нешто подоцна се појавувала и во периодиката од другите јазични подрачја на некогашна Југославија, афирмирајќи ја преку нив младата македонска поезија.
Таа е авторка на две стихозбирки. Дебитирала со исповедната љубовна лирика „''Сребрени, ноќни игри''“ во 1960 и „''Заробеници на ветерот''“ во 1963 година. Со втората стихозбирка, таа била претходничка на мотивскиот и јазичен нонконформизам на една цела плејада македонски поетеси. Загинала трагично во Скопскиот земјотрес на 26 јули 1963 година. Од 2005 година, во нејзина чест, доделувана е наградата „Даница Ручигај“ за најдобра дебитантска поетска книга.
Љутви Руси

Љутви Руси (албански: ''Lutvi Rusi''; Дебар, - Скопје, ) — македонски новинар, писател и преведувач од и на албански јазик. Носител на Партизанска споменица 1941, истакнат борец во НОБ во Западна Македонија.
1 Животопис
Руси е роден во Дебар на 18 јануари 1923 година. После Втората светска војна како нејзин учесник, Руси влегува во новинарството во педесеттите години. Потоа станува долгогодишен уредник на емисиите на албански јазик на Радио Скопје, а потоа сè до пензионирањето бил главен и одговорен уредник на „Флака“ и на „Просветно дело“. Во соавторство со Миле Ќорвезироски го објавил првиот Македонско-албански речник во 1967 година. Преведувал од македонски на албански јазик и обратно. Бил член на ДПМ од 1953 година. ДПМ во негова чест има идеја да преименува улица во Скопје.
2 Библиогрфаија
*''Песни за пионерите'' (заедно со Мемедали Хоџа), 1953;
*''Бригада на зајците'', 1966;
*''Партизански приказни'', 1974;
*''Калење'',1975;
*''Ибе Паликуќа'', 1976;
*''Двајца другари'',1977;
*''Сомневање'', 1979;
*''Лиман Каба'', 1980;
*''Глувонемиот'', 1981.
Оруро (департман)

Оруро е департман во Боливија. Зафаќа површина од , а негово седиште е градот Оруро. Во 2001 г. департманот имал 391.870 жители.
1 Покраини
Департманот е поделен на 16 покраини, додека пак понатака овие се поделени на општини и кантони.
Покраина, Површина (км<sup>2</sup>), Главен град,
Атахуалпа, 5.885, Сабаја
Карангас, 5.472, Корке
Серкадо, 5.766, Оруро
Едуардо Авароа, 4.015, Чалапата
Ладислао Кабрера, 8.818, Салинас де Гарси Мендоса
Литорал, 2.894, Хуачакала
Пуерто де Мехилонес, 785, Ла Ривера
Нор Карангас, 870, Хуајламарка
Панталеон Даленсе, 1.210, Хуануни
Попо, 3.061, Попо
Сахама, 5.790, Курахуара де Карангас
Сан Педро де Тотора, 1.487, Тотора
Саукари, 1.671, Толедо
Себастијан Пагадор, 1.972, Сантјаго де Нуари
Суд Карангас, 3.536, Сантјаго де Андамарка
Томас Барон, 356, Еукалиптус
2 Јазици
Во Боливија, но и во Оруро најзастапени јазици се шпанскиот јазик, ајмарскиот јазик, кечуанскиот јазик и гварани јазикот, но и:
Јазик, Департман, Боливија
Кечуански јазик, 134.289, 2.281.198
ајмарски, 127.086, 1.525.321
гварани, 383, 62.575
други локални, 1.943, 49.432
шпанск, 342.332, 6.821.626
странски, 6.878, 250.754
само локален, 30.745, 960.491
локален и шпански, 188.963, 2.739.407
шпански и странски, 153.439, 4.115.751
3 Значајни личности
* Ево Моралес - претседател на Боливија.
4 Поврзано
* Покраини на Боливија
* Департмани на Боливија
* Боливија
Маргита Кон-Поповска

Маргита Владиславова Кон-Поповска (Битола, ) — македонски информатичар и редовен професор од 1998 година на ПМФ.
1 Животопис
Кон-Поповска е родена на 23 ноември 1948 година во Битола. Основно и гимназиско образование оформи­ла во Риека, Хрватска. Дипломирала во 1972 година на Отсекот за техничка математика при ПМФ во Љубљана, магистрирала во 1975 на Економскиот факултет во Љубљана, каде што и докторирала во 1992 година со темата „''Enoparametarsko zvezno linearno programiranje, teoretični in algoritemski pristop''“. Главна научна преокупација ѝ е параметарското линеарно програмирање. Раководела голем број стручни проекти и апликации и е шеф на Институтот за информатика во два наврата од 1993 до 1995 и од 2005 година.
Бедредин Ибраими

Бедредин Ибраими (албански: ''Bedredin Ibrahimi''; Мала Речица, Тетовско, ) — македонски политичар и поранешен вицепремиер и министер во Владата на Македонија од 1998 година.
1 Животопис
Ибраими е роден е во 1952 година во селото Мала Речица, Тетовско. Дипломирал на Универзитетот во Приштина на правниот факултет. Основач е на Народната демократска партија, а по нејзиното обединување со ДПА, избран е за генерален секретар на новата партија. Секретар е на општинскиот совет на Тетово.
Во Владата на Македонија од 1998 година бил вицепремиер и Министер за труд и социјална политика во периодот од 30 ноември 1998 до 1 ноември 2002 година. Во слените години станал член на ДИК. Во 2005 година против него е поднесена кривична пријава за злоупотреба на 200.000 евра. На 8 март 2019 година бил осуден на четири години и три месеци затвор предметот „Титаник 2“ на СЈО.
Амброзија (растение)

Амброзија, поточно: пелинолисна амброзија — вид инвазивни плевели, едно од најпознатите и најопасните алергени растенија во светот.
1 Изглед
Амброзијата е едногодишно растение со височина од 20 cm до 2 m. Коренот ѝ е вретенест, стеблото исправено, разгрането, листовите имаат јајцевиден облик, посеани со влакненца, силно разгранети, со кратки всекувања.
Пресекот на стеблото е коцкест или тркалезен.
Машките цветови се бледожолти, цевчести, собрани во полутопчести, висечки, густи цветови во облик на класје, a женските се формираат во пазувите на горните цветови, под машките, во вид на поединечни цветови.
Плодот на амброзијата претставува семе со кое таа се размножува, а семето се шири со посредство на човекот и ветерот.
2 Штетност
Поленот на амброзијата предизвикува алергија кај 10% од луѓето. Од сите поленски алергии, поленот на амброзијата е предизвикувач во 50 до 60% од случаите. Кај најчувствителните лица, 8-20 поленови зрна во 1 m3 воздух, можат да предизвикаат силни реакции, а само еднo растение амброзија произведува 1-8 милијарди поленови зрна.
Во поленот на амброзијата се констатирани 52 соединенија кои се алергогени, од кои 6 се посебно опасни. Алергиската реакција првенствено се појавува на горните дишни патишта. Отежнатото дишење и засилената секреција се основни облици на алергијата која може во некои ситуации да премине и во астматични напади. Се почесто во светот се бележат смртни случаи предизвикани од претерана алергиска реакција на амброзија.
Амброзијата не предизвикува реакција само кај луѓето, туку и кај животните.
Штетноста на амброзијата во земјоделството е голема бидејќи таа, благодарејќи на исклучително силниот коренов систем и бујната вегетативна маса, од земјиштето троши големи количини хранливи материи, предизвикувајќи негово осиромашување.
3 Историја
Амброзијата не е европско растение. Донесена е од Америка на некој од прекоокеанските бродови кон крајот на 19. век и од тогаш полека и незадржливо се шири низ Европа. Во моментот ја има повеќе во Европа, отколку во Америка. Зрното на поленот ја задржува ртливоста и до 40 години.
4 Растителност
Амброзијата првенствено расте на неуредено и запуштено земјиште. Никнува од средината на април, а цвета во доцно лето и есен, од средината на јули до првите есенски мразеви. Најефикасен начин за уништување е корнењето од корен, но и негувањето ниски растенија влијае на запирањето на нејзиното распространување. Во случај на поголеми површини под амброзија, се применува и редовно косење до 5 cm над земјата, а само понекогаш и третман со тотални хербициди. Ако не се коси ниско, израснува повторно во рок од 20 дена. Во природата не ја јаде ниту еден животински вид поради горчливиот вкус.
Шефшет Адеми

Шефшет Адеми (албански: ''Shefshet Ademi''; Долно Јаболчиште, Велешко, ) — македонски судија, правник и претседател на Основен суд Велес.
1 Животопис
Адеми е роден на 21 април 1963 година во Долно Јаболчиште, Велешко. Основно и средно образование завршил во Струга. Дипломирал на Правниот факултет во Скопје на 29 септември 1986 год. со просечен успех 8,85. Во 1987 година, тој се вработил како приправник, а потоа и стручен соработник во Основен суд на Здружен труд Скопје - одделение Велес, а од 1 јануари 1992 година како Стручен соработник во Основен суд Велес. На 27 јуни 1996 година, тој бил избран за судија во Основен суд Велес и распореден да постапува по кривични предмети спрема полнолетни и малолетни лица. На 22 февруари 2006 година, тој избран за Претседател на Основен суд Велес, а истовремено и постапува по кривични предмети спрема полнолетни и малолетни лица.
Масакр во Рашанец

Масакрот во Рашанец — колеж врз македонското население извршен од страна на турскиот аскер за време на Илинденското востание во 1903 година. Масакрирани биле 200 души.
1 Историја
Востанието во Охридско, кое го предводел војводата Христо Узунов, се одвивало во осумдесетина села. Кај Рашанец, охридските востаници за да го спасат населението од терор и колеж формирале бегалски логор каде имало 2.000 луѓе. Логорот го обезбедувале 120 востаници од четите на војводите Аргир Маринче, Никола Митрев, Цветко Стојанов и други кои не можеле да се спротивстават на 3.000 турски војници во одмаздничкиот налет предводени од Бахтијар паша. Масакрот траел 15 часа.
Дончо Димовски

Дончо Димовски (познат и како Дончо Трајанов Димовски; р. во ) — македонски математичар и универзитетски професор од 1994 година.
1 Животопис
Димовски е роден на 1 октомври 1954 година во Битола. Дипломирал во 1976 на Математичкиот факултет, магистрирал во 1979, а докторирал во 1983 година со темата „''Неедноставно сврзани Касонови рачки''“ на Универзитетот на Њујорк во Бингамтон, САД, каде што добил награда за најдобра докторска дисертација во 1983 година. Научно работи во неколку области: геометриско-комбинаторна топологија, еднопараметарска теорија на фиксни точки, векторско-вредносни структури и други. Има објавено повеќе од 50 научни трудови и две монографии. Од 2001 до 2003 бил шеф на Институтот за математика. Тој е главен уредник на списанијата „''Сигма''“ и „''Matematika macedonica''“.
2 Библиографија
*''Non-simply connected Casson handles'', Ph.D. thesis – посебно издание на ПМФ, 1984;
*''Complex commutative vector valued groups'', K. Тренчевски, Д. Димовски, МАНУ, 1992
*''One parameter fixed point theory'', D. Dimovski, R. Geoghegan, Forum Mathematicum 2, de Gruyter, 1990, 125–154;
*''On the affine and projective commutative (m+k,m)-groups'', K. Trenčevski, D. Dimovski, J. Algebra, 240, 2001, 338–365.
Санта Крус (департман)

Санта Крус — најголем департман на Боливија со површина од . Во 2001 година департманот имал население од 2.029.471 жител. Главен град е Санта Крус де ла Сиера.
1 Покраини
Санта Крус е поделен на 15 покраини.
Покраини, Главен град, Површина, Население,
Андрес Ибањез, Санта Крус де ла Сиера, 4.821, 1.549.849
Игнасио Варнес, Варнес, 1.216, 62.417
Хосе Мигел де Веласко, Сан Игнасио, 65.425, 64.517
Ичило, Буена Виста, 14.232, 82.952
Чикитос, Сан Хосе де Чикитос, 31.429, 70.319
Сара, Портачело, 6.886, 42.157
Кордиљера, Лагунилас, 86.245, 108.843
Валегранде, Валегранде, 6.414, 27.691
Флорида, Самаипата, 4.132, 29.850
Обиспо Сантиестебан, Монтеро, 3.673, 166.267
Њуфло де Чавес, Консепсион, 54.150, 116.101
Ангел Сандовал, Сан Матијас, 37.442, 14.362
Маниел Марија Кабалеро, Комарапа, 2.310, 22.142
Герман Бусч, Пуерто Суарез, 24.903, 37.637
Гварајос, Асенсион де Гварајос, 20.293, 38.498
2 Јазици
Најмногу зборувани јазици во Боливија и во департманов се шпанскиот, гварани, ајмарскиот и кечуанскиот, но и:
Јазик, Департманов, Боливија
кечуански јазик, 256.480, 2.281.198
ајмарски јазик, 52.698, 1.525.321
гварани јазик, 45.574, 62.575
друг локален, 19.167, 49.432
шпански јазик, 1.846.263, 6.821.626
странски, 100.345, 250.754
само локален, 40.796, 960.491
локален и шпански, 315.064, 2.739.407
шпански и странски, 1.559.541, 4.115.751
3 Поврзано
* Покраини на Боливија
* Департмани на Боливија
* Боливија
19 ноември (празници)

* Ден на ослободувањето на Тетово
* Празник на кнезот, државен празник на Монако
* Празник на етничката заедница Гарифуна во Белиз
* Меѓународен ден на мажот, се празнува во Австралија, Гана, Индија, Ирска, Јамајка, Јужна Африка, Канада, Малта, Велика Британија, Сингапур, САД, Тринидад и Тобаго и Унгарија
* Ден на откривањето на Порторико
* Ден на слободата во Мали
* Ден на знамето (Бразил)
* Светски ден на тоалетите (Светска организација за тоалети)
Hard

„Hard“ е песна на баханската пејачка Ријана заедно со раперот Young Jeezy. Напишана и продуцирана од страна на The-Dream е копрудуцирана од страна на Трики Стјуарт. „Hard“ е вториот сингл од четвртиот студиски албум на Ријана ''Rated R''.
Потоси (департман)

Потоси е департман во Боливија. Тој се состои од 118.218 км<sup>2</sup> и има околу 709.013 жители според пописот од 2001 година. Главен град на департманот е градот Потоси. Голем дел од територијата е планински.
1 Покраини
Департманот е поделен на 16 покраина, додека пак овие се поделени на општини и кантони.
Покраина, Главен град, км<sup>2</sup>, Население,
Алонсо де Ибањез, Вила де Сакака, 2.170, 29.821
Антонио Квихаро, Ујуни, 14.890, 37.431
Бернардино Билбао, Арампампа, 640, 10.850
Чаркас, Сан Педро де Буена Виста, 2.964, 41.651
Чајанта, Колкечака, 7.026, 98.946
Корнелио Саведра, Бетанзос, 2.375, 61.398
Даниел Кампос, Лика, 12.106, 5.270
Енрике Балдивиесо, Сан Агустин, 2.254, 1.827
José María Linares, Puna, 5.136, 50.817
Модесте Омисте, Вилазон, 2.260, 38.364
Нор Чичас, Котагаита, 8.979, 32.946
Колча „К“, 20.892, 11.594
Рафаел Бустило, Унсија, 2.235, 75.599
Суд Чипас, Тупиза, 8.516, 47.005
Сан Пабло де Липез, 22.355, 5.284
Потоси, 3.420, 189.978
2 Јазици
Најзборувани јазици во Боливија и во Потоси се шпанскиот, кечуанскиот, ајмарскиот и гваранскиот јазик, но и:
Јазик, Департман, Боливија
кечуански јазик, 514.421, 2.281.198
ајмарски јазик, 57.738, 1.525.321
гварани јазик, 374, 62.575
друг локален, 356, 49.432
шпански јазик, 438.204, 6.821.626
странски, 3.771, 250.754
само локален, 226.967, 960.491
локален и шпански, 301.280, 2.739.407
шпански и странски, 136.980, 4.115.751
3 Поврзано
* Департмани на Боливија
* Покраини на Боливија
* Боливија
Афердита Кики

Афердита Кики (албански:''Afërdita Kiki''; Лора, Хесен, Германија, ) — македонска сликарка.
1 Животопис
Кики е родена во германскиот град Лора на 19 јули 1971 година. Дипломирала на Факултетот за Ликовна уметност, отсек Сликарство во филијалата во Тетово. Таа учествувала во колективни изложби и имала две самостојни изложби во 2003 година. Во 2009 изложувала во Тетово. Исто така, таа бил ангажирана како кореограф во три драми на албански јазик. Добитник е на наградата Вулкан на Полио плус за придонес и промоција на правата и положбата на лицата со посебни потреби. Живее во Скопје.
Wait Your Turn

„Wait Your Turn“ — песна на Р&Б изведувачката Ријана. Напишана од страна на The-Dream и самата Ријана, а продуцирана од StarGate и копродуцентите Чејс & Статус, песната е вклучена во четвртиот студиски албум на Ријана ''Rated R''. Како официјален сингл ќе биде реализирана во 2010 во Велика Британија.
1 Позадина и реализација
Краток дел од песната со наслов „The Wait is Ova“ како позадинска музика се појави во промо видеото за ''Rated R'' на официјалното мрежно место на Ријана . Подоцна беше потврдено дека официјалниот наслов на песната е Wait Your Turn. Авторот на песната изјавил дека продукциската куќа ја избрала баш оваа песна за втор сингл од албумот. Но, подоцна било објавено дека втор сингл од албумот во САД ќе биде „Hard“, а „Wait Your Turn“ ќе биде реализран како официјален сингл во раната 2010 во Велика Британија.
2 Омот
Како и претходно на омотот за Russian Roulette, Ријана и на овој омот е полугола. Таа ги крие своите гради со рацете и седи на столче со искинати сини фармерки. Исто така и на омотот за Hard таа е полугола и најверојатно така ќе биде на секој омот од сингл на ''Rated R''.
3 Музичко видео
Видеото за „Wait Your Turn“ беше снимено на 16 октомври 2009 во Вашингтон, Њујорк и Берлин. Режисер на видеото е Ентони Медлер кој е и режисер на повеќето претходни видеа на Ријана. Официјалната премиера на видеото беше на 3 ноември 2009 на . Целото видео е изработено со црно-бел ефект. Во видеото има сцени на мост, сцена каде што во позадината има голем број на згради, а исто така и сцена во црква каде што Ријана ја пее песната.
4 Историја на издавање
Држава, Датум, Продукциска куќа, Формат
Велика Британија, 2010, Def Jam], ЦД сингл
Агим Саити

Агим Саити (албански: ''Agim Saiti''; Скопје, ) — македонски сликар од албанска народност.
1 Животопис
Саити е роден на 9 април 1980 во Скопје, но израснал во скопското село Сингелиќ од каде биле и неговите родители. Дипломирал на Факултетот за ликовна уметност, отсек сликарство, при Тетовскиот универзитет во Тетово во 2003 година во класата на проф. Луан Зенки. Работи како наставник во основно училиште „25 Мај“ во Сингелиќ. Учествувал во неколку колективни изложби. Првата негова изложба била во Културно-информативниот центар во Скопје на 23 мај 2006 година.
Масакр во Долно Јаболчиште

Масакрот во Долно Јаболчиште е колеж извршен од бугарската војска и полиција врз албанското население од велешкото село Долно Јаболчиште. Настанот се случил на 24 октомври 1942 година, една недела по масакрот во Богомила. Во масакрот биле убиени единаесет селани.
1 Настан
Во потрага по Велешкиот партизански одред „Димитар Влахов“, бугарската војска и полиција на 24 октомври 1942 година во раните утрински часови влегле во селото. Војниците ги извлекувале селаните од куќите и ги собрале сретсело. Од селаните војниците барале да им кажат каде се кријат партизаните и кои се нивни симпатизери и ги обвинувале дека го помагаат партизанскиот одред. При тоа жестоко се пресметале со селаните. Биле тепани и осакатени повеќе лица, а десетина селани, меѓу кои и жени, деца и старци, биле дел искасапени или стрелани, а дел живи фрлени во запалените плевни. И покрај теророт, никој од селаните не ги предал партизаните.
2 Жртви
Убиени биле следните лица:* Расим Јусуфов Абазов (роден 1930 година, 12-годишен)
* Јусуф Абазов Мамудов (роден 1910 година, 32-годишен)
* Мионе Џемаилова Абазова (родена 1884 година, 58-годишна)
* Аџима Абазова Муратова (родена 1890 година, 52-годишна)
* Абаз Мамудов Муратов (роден 1881 година, 61-годишен)
* Бејтула Шабанов Мусов (роден 1914 година, 28-годишен)
* Шукри Фазлиов Елмазов (роден 1900 година, 42-годишен)
* Деар Џемаилов Исаков (роден 1875 година, 67-годишен)
* Беџет Џаферов Мустафов (роден 1908 година, 34-годишен)
* Изет Љатифов Фејзов (роден 1880 година, 62-годишен)
* Анифе Нафија Ибраимова (родена 1870 година, 72-годишна)
3 Во спомен на масакрот
Во спомен на масакрот во средината на селото се подигнати два споменика на кои се испишани имињата на убиените. Покрај тоа, постои и низа од десет посебни плочи за загинатите во масакрот.
4 Наводи
Ромир Имами

Ромир Имами (албански: ''Rromir Imami''; Скопје, ) — македонски сликар.
1 Животопис
Имами е роден на 19 јануари 1977 година во Скопје. Во Скопје дипломирал турски и италијански јазик и култура. Имами е самоук сликар и се занимава со апстрактно сликарство. Бидејќи се образувал во Иса беговата медреса во Скопје, тој имал можност да се запознае со калиграфијата на арапскиот ракопис која подоцна, на еден изменет начин се одразила на неговата уметничка дејност. Заедно со холансдскиот сликар Маике Фекес, имал изложба на фотографии на тема „''Њујорк''“ на Белите Ноќи во Скопје.
Оселтамивир

Оселтамивир (INN) е антивирусен лек што го забавува ширењето на вирусот на грипот во клетките на телото со хемиско прекинување на врската на вирусот со клетката домаќин. Лекот се продава под името Tamiflu и се зема орално, или во капсули како суспензија. Тој се користи за лекување и спречување на вирусот на грип од типот А и Б кои од 1999 година има инфицирано повеќе од 50 милиони луѓе. Лекот станува активен во телото откако ќе помине низ црниот дроб.
Оселтамивир е првиот усно лек од овој тип кој е комерцијално достапен. Тој е развиена од C.U. Kim, W. Lew and X. Chen од американската фирма Gilead Sciences и во моментов се прозиведува од страна на Hoffmann-La Roche (Roche).
Почнувајќи од октомври 2009 година, во само 39 од над 10.000 пациенти од целиот свет заразени со вирусот на свински грип (H1N1), покажале отпор кон овој лек.
1 Употреба
2 Chemical synthesis
Растворливоста на оселтамивирот во форма на фосфатна сол изнесува 588 mg/ml при 25 °C
Тековната методот на производство има број на реакциони чекори. Два од овие чекори вклучуваат употреба на потенцијално опасните азисди. Во синтезата која ја употребува фирмата Roche не се користат азиди. Оваа синтеза графички е прикажана на сликата што следи:
3 Наводи
Чукисака (департман)

Чукисака е департман на Боливија кој се наоѓа на југот од земјата. Овој департман се граничи со Кочабамба, Тариха, Потоси и Санта Крус. Главен град на департманот е Сукре кој е и уставен главен град на Боливија.
1 Покраини
Департманот е поделена на 10 покраини.
Име, Население, Површинаkm², Главен град,
Оропеза, 275.765, 3.943, Јотала
Азурдуј, 27.973, 4.185, Сопачуј
Хаиме Зудањез, 34.640, 3.738, Престо
Томина, 38.359, 3.947, Падила
Ернандо Силес, 37.035, 5.473, Монтеагвадо
Јампараез, 28.797, 1.472, Тарабуко
Нор Синти, 71.084, 7.983, Камарго
Суд Синти, 24.010, 5.484, Вила Абесија
Белисарио Боето, 12.237, 2.000, Серано
Луис Калво, 22.275, 13.299, Вила Вака Гусман
2 Јазици
Во овој департман претежно се зборуваат шпански и кечуански јазик. Во следната табела се претставени останатите јазици кои се зборуваат:
Јазик, Департман, Боливија
Кечуански јазик, 298.050, 2.281.198
Ајмарски јазик, 4.308, 1.525.321
Гварани јазик, 8.330, 62.575
Други локални, 145, 49.432
шпански, 376.071, 6.821.626
Странски, 8.840, 250.754
Само локален, 122.401, 960,491
Локален и шпански, 185.598, 2.739.407
Шпански и странски, 190.599, 4.115.751
3 Поврзано
* Департмани на Боливија
* Покраини на Боливија
* Боливија
Вукан Диневски

Вукан Диневски (роден на во Гостивар} - починал на во ) — македонски театарски, филмски и телевизиски глумец, режисер, педагошки работник и изведувач на народна и на уметничка поезија.
1 Животопис
Диневски е роден во Гостивар на 22 април 1927 година. Завршил Средна државна театарска школа и Филозофски факултет во Скопје и Театарска академија во Загреб. Бил член на Драмата на МНТ од 1952 до 1964 и од 1966 до 1973 година. Во меѓувреме од 1964 до 1966 чил член на Драмскиот театар во Скопје. Бил професор е на ФДУ во Скопје. Починал на 27 септември 2006 година во Скопје. Добитник е на голем број награди и признанија, меѓу кои и наградата за животно дело на македонскиот театарски фестивал „Војдан Чернодрински“ и наградата “11 Октомври“
2 Филмографија
, 1950, 1960, 1970, 1980, 1990, 2000, Вкупно
Долгометражен филм, 2, 8, 4, 1, 0, 0, 15
ТВ филм, 0, 2, 6, 6, 2, 0, 16
ТВ серија, 0, 0, 3, 4, 2, 1, 10
Вкупно, 2, 10, 13, 11, 4, 1, 41
1950-ти
1958, Мис Стон ТВ-филм, /
1960-ти
1960, Кота 905 ТВ-филм, /
1962, Обрачун ТВ-филм, Мирко
1963, Десант на Дрвар ТВ-филм, Ранетиот
1966, До победата и по неа ТВ-филм, /
1967, Македонска крвава свадба ТВ-филм, /
1967, Домот на татко ти ТВ-филм
1967, Дивина ТВ филм, /
1967, Соба бр. 6 ТВ-филм, Иван
1968, Брат доктора Хомера ТВ-филм, /
1968, Вук са Проклетија ТВ-филм, /
1968, Лудиот и калугерицата ТВ филм, /
1969, Републиката во пламен ТВ-филм, Сулејман Али
1970-ти
1970, Цената на градот ТВ-филм, Иван
1971, Жед ТВ-филм, /
1971, Црно семе ТВ-филм, /
1971, Македонски дел од пеколот ТВ-филм, Бугарски офицер
1972, Вител ТВ-филм, Иследникот
1973, Залез зад езерската земја ТВ-серија, Василиј 2
1973, Смилевскиот конгрес ТВ-филм, Славејко Арсов
1975, Волшебното самарче ТВ-серија, /
1975, Зар и ти, Сотире? ТВ-филм, /
1975, Шути и рогати ТВ-филм
1975, Парадоксот на Диоген ТВ-филм, Обвинителот
1976, Војвода Спиро Црне ТВ филм, /
1977, Дождовито сонце ТВ-филм, /
1979, Курирот на Гоце ТВ-серија, Аџи Сабри
1980-ти
1980, Учителот ТВ-филм, /
1982, Илинден ТВ-серија, Ајредин
1983, Записник ТВ-филм, /
1984, Јуначко Колено ТВ-серија, /
1984, Комедијанти ТВ-серија, Тома
1984, Другарувања ТВ-серија
1985, На наш начин ТВ-серија, /
1985, Јазол ТВ-филм, Бугарски полковник
1986, Состојба пред инфаркт ТВ-филм, Андреја
1986, Климент Охридски ТВ-филм, Епископот Георгиос
1988, Марика лета со авион ТВ филм, /
1989, Цвеќе на карпата ТВ филм, Докторот
1990-ти
1988-1993, Еурека ТВ серија, Хипократ
1992, Хераклеја по вторпат ТВ филм, /
1992, Последната Македонска елегија ТВ-филм
1994, Прекалени ТВ-серија
2000-ти
2000, Големи и мали ТВ-серија, Сосед
Босанска азбука

Босанската азбука е азбуката која ја користи босанскиот јазик и е иста со хрватската азбука и со српската латинична азбука. Оваа азбука, заедно со другите две се именува како азбуката на Лудевит Гај. Азбуката има 30 букви и некои букви се пишуваат со диакрици, кои пак можат да се запишат и како диграфи. Покрај буквите со надредени знаци се во оваа азбука се користат и два диграфа, lj и nj.
1 Азбука
Буква, МФА, Буква, МФА, Буква, МФА
A, a, G, g, O, o
B, b, H, h, P, p
C, c, I, i, R, r
Č, č, J, j, S, s
Ć, ć, K, k, Š, š
D, d, L, l, T, t
Dž, dž, Lj, lj, U, u
Đ, đ, M, m, V, v
E, e, N, n, Z, z
F, f, Nj, nj, Ž, ž
2 Поврзано
* Босански јазик
* Хрватска азбука
* Српска азбука
* Босанска арабица
Кадрифаковски масакр

Кадрифаковски масакр — колеж извршен од страна на ВМРО врз колонизираното српско население во светиниколското село Кадрифаково на 16 јануари 1923 година.
Настанот се случил кога четата предводена од војводата Иван Јанев-Брло го нападнала Светиниколското село Кадрифаково на 16 јануари 1923 година и убила 23 селани и членови на нивните семејства. Настанот означувал незадоволство од страна на Македонците за тешката состојба која се наоѓале под српска окупација и насилното колонизирање на други неавтохтони народи на македонските земји. По нападот српските колонисти го напуштаат селото. Потоа следи контра масакр на српските власти, при која се стрелани 29 души селани од селото Гарван.
После контрамасакрот од 59-те српски колонизаторски семејства се враќаат само 19.
1 Поврзано
* Гарвански масакр
Цветанка Органџиева

Цветанка Органџиева (Велес, ) — македонски поет, славист и историчар на книжевноста, поранешен универзитетски професор и научен советник.
1 Животопис
Органџиева е родена во Велес во 1923 година. Како ученичка во II клас била активен член на Литературната дружина „Јован Дучиќ“ во Велес во 1939 година. Во родниот град завршила гимназија во 1942, а потоа една година била на студии по германистика на Историско-филолошкиот факултет во Софија. Зачувани се повеќе нејзини песни на македонски јазик од 1944 година. По Ослободувањето објавувала песни во списанијата „Нов ден“ и „Иднина“, во весникот „Нова Македонија“ и др. Подоцна во 1948 дипломирала славистика и докторирала на Филозофскиот факултет во Загреб на 23 јуни 1962 година на тема ''„Objavljivanje i proučavanje junačkih pjesama kod Južnih Slavena i Rusa do 1920 godine s naročitim osvrtom na pitanje postanka i razvitka junačkih pjesama“''. Првин била асистент на Филозофскиот факултет во Скопје во 1949, а потоа и професор, научен советник до 6 декември 1983 и директор на Институтот за фолклор во Скопје (1 јули 1976 - 30 јуни 1978). Во 1972 година, Органџиева ја добила наградата 13 Ноември од областа на науката.
2 Библиографија
*''Осврт врз изучувањата на настанувањето и развитокот на јужнословенската епика до 1920 година'', Скопје, 1972;
*''Одликите на епските песни на Македонците-муслимани од Делчевско (Пијанец)'', Скопје, 1981.